ลุ้น บ้านดีมีดาวน์ โละสต๊อกค้าง แบงก์แห่ออก สินเชื่อ แข่งเดือด
สถาบันการเงิน–ผู้ประกอบการอสังหาฯ หวังโครงการ บ้านดีมีดาวน์ ฟื้นชีพอสังหาฯกระตุ้นกำลังซื้อใหม่ แห่ออกสินเชื่อบ้านดอกเบี้ยพิเศษรับมาตรการกระตุ้นรัฐ คลัง หวังระบายสต๊อกบ้านได้ 100,000 หน่วย ช่วยภาคอสังหาฯมีเงินไปลงทุนใหม่,นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยว่า กระทรวงการคลังได้ร่วมประชุม กับ 3 สมาคมอสังหาริมทรัพย์ ได้แก่ สมาคมธุรกิจบ้านจัดสรร สมาคมธุรกิจอสังหาริมทรัพย์ไทย และสมาคมอาคารชุดไทย รวมถึงสถาบันการเงิน 19 แห่ง เพื่อชี้แจงรายละเอียดหลักเกณฑ์โครงการ บ้านดีมีดาวน์ โดยภาครัฐสนับสนุนเงินผ่อนดาวน์รายละ 50,000 บาท จำนวน 100,000 ราย รวมทั้ง ซักซ้อมการอำนวยความสะดวกให้ประชาชนในการลงทะเบียนผ่านเว็บไซต์ www.บ้านดีมีดาวน์.com ,ซึ่งจะเปิดให้ผู้ที่สนใจลงทะเบียนตั้งแต่วันที่ 11 ธ.ค.2562 เวลา 08.00 น. จนถึง 31 มี.ค.2563 โดยจะต้องได้รับการอนุมัติสินเชื่อที่อยู่อาศัย จากสถาบันการเงินและจดจำนองตั้งแต่วันที่ 27 พ.ย.2562 จนถึงวันที่ 31 มี.ค.2563 โดยมีสิทธิ์ในโครงการบ้านดีมีดาวน์ ต้องมีคุณสมบัติ 1.มีสัญชาติไทย 2.อยู่ในระบบภาษีสรรพากร มีรายได้ในปี 2561 ไม่เกิน 1.2 ล้านบาท หรือเดือนละ 100,000 บาท 2.การกู้ร่วมจะดูรายได้ของผู้กู้หลักเท่านั้น 3.จะต้องเป็นการกู้ซื้อบ้านหรือคอนโดมิเนียมใหม่จากผู้ประกอบการที่เป็นผู้จัดสรร และ 4.จะเป็นการซื้อบ้านหลังที่เท่าไหร่ก็ได้ ราคาเท่าใดก็ได้,ผู้ประกอบการอสังหาริมทรัพย์และสถาบันการเงินตอบรับเป็นอย่างดี และพร้อมสนับสนุนโครงการดังกล่าว คาดว่าจะช่วยกระตุ้นกำลังซื้ออสังหาริมทรัพย์ได้ตลอดทั้งโครงการ 100,000 หน่วย จากสต๊อกบ้านที่มีอยู่ 270,000 หน่วย โดยบ้านในสต๊อกดังกล่าวมีราคาเฉลี่ย 4 ล้านบาท ดังนั้น หากสามารถระบายสต๊อกได้เพียง 10,000 หน่วย จะทำให้ผู้ประกอบการอสังหาริมทรัพย์มีเงินไปลงทุนใหม่ถึง 40,000 ล้านบาท ซึ่งยืนยันว่ามาตรการที่ออกมาไม่ได้เป็นการเอื้อภาคอสังหาริมทรัพย์,ด้านนายผยง ศรีวณิช กรรมการผู้จัดการใหญ่ ธนาคารกรุงไทย จำกัด (มหาชน) เปิดเผยว่า ธนาคารสนับสนุนโครงการบ้านดีมีดาวน์อย่างเต็มที่ และได้ออกแคมเปญสินเชื่อบ้านกรุงไทยสุขใจถ้วนหน้า โปรโมชันพิเศษ 2 ต่อ ต่อที่ 1 ดอกเบี้ยปีแรกเริ่มต้นที่ 0.5% ต่อปี หรือเฉลี่ย 3 ปี เพียง 2.5% ยกเว้นค่าธรรมเนียมประเมินราคา และค่าธรรมเนียมยื่นกู้ ต่อที่ 2 ลูกค้า 1,000 รายแรกที่ได้รับอนุมัติสินเชื่อและจดจำนอง บ้านดีมีดาวน์ ธนาคารจะช่วยผ่อนเพิ่มรายละ 5,500 บาท ส่วนลูกค้ารายที่ 1,001-10,000 จะลดดอกเบี้ยปีแรกให้ 0.10% ต่อปี โดยผู้ที่ซื้อบ้านราคาไม่เกิน 3 ล้านบาท จดจำนองภายใน 24 ธ.ค.63 ยังได้ลดค่าธรรมเนียมการโอนและจดจำนองเหลือ 0.01% ตามมติคณะรัฐมนตรี,ขณะที่นายชาติชาย พยุหนาวีชัย ผู้อำนวยการธนาคารออมสิน กล่าวว่า มาตรการบ้านดีมีดาวน์ ที่รัฐบาลออกมา ทางออมสินคาดว่า เมื่อเริ่มเปิดให้จองสิทธิ์ในเดือน ธ.ค.62 และจะมีผู้มาจองสิทธิ์ครบ 100,000 ราย ภายใน 2-3 เดือน ซึ่งในส่วน ธนาคารออมสินเอง ยังมีสินเชื่อบ้านดอกเบี้ยต่ำวงเงิน 25,000 ล้านบาท โดยให้ผ่อนได้ต่ำสุด 10 บาทต่องวดสำหรับวงเงินกู้ 1 ล้านบาท ซึ่งจะเริ่มต้นตั้งแต่วันที่ 1 ธ.ค.เป็นต้นไป ช่วยสนับสนุนนโยบายของรัฐบาลในการปล่อยกู้ซื้อบ้านหรือ ต้องการรีไฟแนนซ์อีกทางหนึ่ง,ด้านนายอภิสิทธิ์ สุนทรชูเกียรติ กรรมการผู้จัดการกลุ่มธุรกิจคอนโดมิเนียม บริษัท ออริจิ้น พร็อพเพอร์ตี้ จำกัด (มหาชน) หรือ ORI กล่าวถึงมาตรการกระตุ้นภาคอสังหาริมทรัพย์ที่รัฐบาลทยอยออกมาว่า จะเป็นโอกาสที่ดีสำหรับผู้ที่อยากมีอสังหาริมทรัพย์เป็นของตัวเอง มีโอกาสได้บ้านในฝันที่ตัวเองต้องการ โดยหากมองย้อนกลับไปก่อนหน้านี้ ภาคอสังหาฯถือว่าค่อนข้างซบเซามาระยะหนึ่ง จากมาตรการคุม LTV ทำให้สถาบันการเงินจำกัดการปล่อยเงินกู้ แต่ก็ถือเป็นสิ่งที่ดี ทำให้นักลงทุนซื้อแบบเก็งกำไรลดน้อยลง มีลูกค้าที่เป็นเพื่อลงทุนระยะยาวและคนที่อยากได้บ้านจริงๆ มีโอกาสในการได้บ้านได้ห้องในราคาโครง– การจริงๆ ไม่ต้องไปซื้อผ่านกลุ่มต่างๆที่กว้านซื้อห้องทำกำไร.
สถาบันการเงิน–ผู้ประกอบการอสังหาฯ หวังโครงการ บ้านดีมีดาวน์ ฟื้นชีพอสังหาฯกระตุ้นกำลังซื้อใหม่ แห่ออกสินเชื่อบ้านดอกเบี้ยพิเศษรับมาตรการกระตุ้นรัฐ คลัง หวังระบายสต๊อกบ้านได้ 100,000 หน่วย 
บ้านดีมีดาวน์,ลวรณ แสงสนิท,อสังหาริมทรัพย์,อนุมัติสินเชื่อ,สมาคมธุรกิจบ้านจัดสรร,กระทรวงการคลัง,สถาบันการเงิน